О Б Щ И Н С К И   С Ъ В Е Т – Ч Е П Е Л А Р Е

Р  Е  Ш  Е  Н  И  Е

No 263
Взето с Протокол № 26 от заседание на Общински съвет – Чепеларе, проведено на 24.06.2021 година.

ОТНОСНО: Приемане оценки на недвижими имоти - частна общинска собственост и откриване процедура за продажба

Общински съвет – Чепеларе, като изслуша предложението на Кмета на Общината, Постоянната комисия по бюджет и финанси, Постоянната комисия по общинска собственост, устройство на територията, инфраструктура и екология и на основание чл. 21, ал. 1, т. 8 от Закона за местното самоуправление и местната администрация във връзка с чл. 35, ал. 1 и чл. 41, ал. 2, изр. 2-ро от Закона за общинската собственост и чл. 46 от Наредбата за реда за придобиване, управление и разпореждане с имоти и вещи – общинска собственост
Р Е Ш И
1.  Общински съвет – Чепеларе приема доклада за оценката на:
1.1 Поземлен имот с идентификатор 80371.240.20 с площ 252 кв. м., трайно предназначение на територията: урбанизирана и начин на трайно ползване: незастроен имот за жилищни нужди по кадастрална карта и кадастралните регистри на гр. Чепеларе, одобрени със Заповед № РД-18-57/28.08.2006 г. на ИД на АГКК, за който е отреден УПИ XXI-240.1583, 240.1584 – жилищно строителство в кв. 55 по ПУП-ПРЗ, одобрен със Заповед № 321/06.08.2018 г. на Кмета на Община Чепеларе, и определя цена на имота 9 000 лв. без ДДС.

1.2 Поземлен имот с идентификатор 80371.244.1225 с площ 163 кв. м., трайно предназначение на територията: урбанизирана и начин на трайно ползване: за курортен хотел, почивен дом по кадастрална карта и кадастралните регистри на гр. Чепеларе, одобрени със Заповед № РД-18-57/28.08.2006 г. на ИД на АГКК, и определя цена на имота 17 000 лв. без ДДС.

1.3 Поземлен имот № 2147 попадащ в УПИ ІІІ-Терен за спорт в кв. 94 по кадастралния план на с. Павелско, с площ 1120 кв. м., ведно с построената в имота сграда с площ 430 кв. м., отбелязана на кадастралния план като 2пМС, и определя цена на имота 45 000 лв.

2. Открива процедура по продажба на имотите, описани в т. 1, чрез публичен търг с тайно наддаване.

3. Възлага на Кмета на Община Чепеларе да осъществи всички необходими административни действия по организиране и провеждане на публичен търг с тайно наддаване за продажба на имотите и да сключи договори със спечелилите при условията и по реда, определени с Наредбата за реда за придобиване, управление и разпореждане с имоти и вещи – общинска собственост.

